OzLabs/hebrew-wiki-articles huggingface dataset:
אלפונס דה למרטין

אלפונס דה למרטין בצעירותו
אלפונס דה למרטין (בצרפתית: Alphonse de Lamartine; 21 באוקטובר 1790 – 28 בפברואר 1869) היה משורר ומדינאי צרפתי, מחלוצי השירה הרומנטית.

==ביוגרפיה==
אלפונס דה למרטין נולד בעיר מקון בחבל בורגונדיה שבצרפת. בעשר השנים הראשונות לחייו שהה בכפר קטן שאליו נמלט אביו מן הטרור של המהפכה הצרפתית. לקסמו של הטבע נוספה ההשפעה העדינה של אחיותיו ומעל לכל של אמו שהייתה אדוקה מאוד ונתנה לו חינוך קתולי. הוא למד בקולג' של מסדר הישועים בפריז, קרא את ורגיליוס, הורציוס וגם את פרנסואה-רנה דה שאטובריאן וגילה התמסרות גדולה לדת.

בשנת 1816 בהיותו בחופשה בעיר אקס לה בן במזרח צרפת התאהב באישה צעירה. הם שבו לפריז והבטיחו זה לזה להיפגש שוב, אך אהובתו נפטרה מחמת מחלה בדצמבר 1817.
היגון של אהבה עד לשברון לב והרצון למצוא את אהובתו מחדש נתנו ללמרטין את השראתו בשירים היפים ביותר של הקובץ "הרהורים פיוטיים", ובו השירים: "הבדידות", "העמק" ו- "האגם". לקט לירי ראשון זה של הרומנטיזם הצרפתי שהופיע בשנת 1820 זכה מיד להצלחה יוצאת מן הכלל. ביום המחרת הוא כבר משורר מפורסם. הוא גרם למהפכה בשירה הצרפתית.

מפני הצלחתו הספרותית והיותו ביחסים טובים עם חוגי הכנסייה הקתולית התמנה למרטין לנספח בשגרירות צרפת בנאפולי. הוא נישא לצעירה אנגליה, והם חילקו את זמנם בין פריז לבין הטירה סנט פואה בחבל בורגונדיה שהמשורר קיבל כחלק של הירושה המשפחתית. בשנת 1825 התמנה למזכיר שגרירות צרפת בפירנצה. הוא מילא את תפקידו בהצטיינות, אך בגלל הסירוב למנותו לשר בממשלת צרפת התפטר, חזר לטירתו וחי שם כאציל כפרי. התקבל כחבר האקדמיה הצרפתית ופרסם את קובץ שיריו "הרמוניות פיוטיות ודתיות" בשנת 1830. קובץ זה נחשב ליצירת המופת הלירית של למרטין. בשנת 1832 הפליג עם אשתו ובתו ליוון, ללבנון ולארץ ישראל והגיע עד לכנסיית הקבר הקדוש בירושלים, אך בדרכם חזרה בתו נפטרה בביירות.

בעקבות המהפכה של 1848 התמודד למרטין בבחירות שהתקיימו בצרפת באפריל של אותה השנה, וזכה ל-1.6 מיליון קולות. לאחר הבחירות התמנה למרטין לשר החוץ של הרפובליקה הצרפתית השנייה, אם כי במידה רבה שימש ראש הממשלה בפועל. בדצמבר של אותה שנה התמודד למרטין בבחירות הראשונות לנשיאות הרפובליקה, אך הפסיד ללואי נפוליאון, אחיינו של נפוליאון הראשון, שנבחר לנשיא ברוב גדול. למרטין פרש מן הפוליטיקה בשנת 1851.

בשנת 1857 פרסם יצירת מופת נוספת בשם "הגפן והבית" בשירה זו המשורר נזכר ברשמיו הראשונים מחיי הכפר.
בשנת 1867 נתקף במחלה וחי בפריז כמעט מחוסר הכרה עד שנפטר בפברואר 1869. הוא נקבר באחוזת קבר צנועה ליד הטירה של סנט פואה.

== לקריאה נוספת ==
* אלפונס דה למרטין – על גורלות השירה (מצרפתית: שירן בק), דחק, כרך יז', 2024.

== קישורים חיצוניים ==

* 
* [http://folkmasa.org/ant/mb_shirp.php?mishtane=124 שיר מתורגם לעברית של דה למרטין], באתר של ד"ר אבנר פרץ
* 
* 
* 
* 

קטגוריה:משוררים צרפתים
קטגוריה:פוליטיקאים צרפתים
קטגוריה:שרי החוץ של צרפת
קטגוריה:חברי האקדמיה הצרפתית
קטגוריה:עולים לרגל לירושלים
קטגוריה:צמחונים צרפתים
קטגוריה:צרפתים שנולדו ב-1790
קטגוריה:צרפתים שנפטרו ב-1869
תרועת מוות

תרועת מוות (באנגלית: Mort) הוא הרביעי בסדרת ספרי "עולם הדיסק" של טרי פראצ'ט והראשון בסדרת ספרי "מוות", תת-סדרה בתוך סדרת הספרים הגדולה של "עולם הדיסק". בספר זה המוות של עולם הדיסק, המתגלם כשלד על-טבעי בגלימה שחורה עם חרמש, שוכר שוליה בשם מורט, שלומד על מקומם של המוות, הצדק, חמלה והגורל בעולם הדיסק.

== עלילה ==
הספר עוסק במוות, אותו שלד בעל גלימה שחורה וחרמש (ובעולם הדיסק הוא מצויד גם בחרב), שלוקח את נשמות האנשים אחרי מותם. מוות מחליט לקחת לו שוליה, נער בשם מורטימר (בעל שם החיבה "מורט", המילה בצרפתית ל"מוות"). בזמן שמורט לומד את סודות המקצוע, הוא (והקוראים) מתוודעים לעולמו של מוות: מדובר בממלכה חוץ-ממדית בה הזמן הוא לא זמן (אין עתיד ועבר, רק הווה מוקדם יותר והווה מאוחר יותר. בפרט: אי אפשר למות שם וגם אי אפשר להזדקן) וכל החפצים - הבית, הגינה, ההרים והריהוט - מופיעים בגוונים שונים של שחור. את הממלכה ברא מוות והיא בעצם העתקה של דברים שמוות ראה בעולם בני האדם. מוות - שמואס בבדידותו - מעסיק משרת אישי בשם אלברט, רב-מג בעברו שלא רצה למות, ואימץ בת גותית בשם איזבל.

מוות מלמד את מורט את סודות המקצוע וכמה אמיתות חשובות בנוגע לעולם הדיסק וכעבור זמן מה מפקיד בידי מורט את העבודה העצמאית הראשונה שלו, בזמן שהוא לוקח חופשה ויוצא להסתובב בעולם, להכיר אנשים, להשתכר קצת ולאכול קארי בחיפוש אחר משמעות החיים ומזור לבדידותו.

מורט, שהוזהר מספר פעמים על ידי מוות לא להתייחס לתפקידו באופן שיפוטי ("אין צדק. יש רק אותי."), מצליח בקושי בשתי משימותיו הראשונות (מכשפה זקנה ונזיר מתגלגל-נשמות), אך בשלישית מציל את חיי הנסיכה קלי (הרנה) מסטו-לאט, שהייתה אמורה להיהרג (והוא היה אמור לקחת את נשמתה). בכך משנה מורט את ההיסטוריה, שלא שמחה במיוחד להשתנות.

בעזרתם של איזבל, אלברט, הנסיכה קלי והמכשף איגניאס חיתוכטוב על מורט לתקן את כל הבלאגן שיצר, לפני שהמציאות תסגור על הנסיכה קלי ומוות יחזור וייקח את השליטה לידיו.

== עיבודים למדיות נוספות ==

ג'ון מוסקר ורון קלמנטס פיתחו תסריט שיתבסס על הספר לסרט אנימציה עבור אולפני וולט דיסני, אך בעיות של זכויות יוצרים מנעו מהם להמשיך בפרויקט.

==קישורים חיצוניים==
* 

==הערות שוליים==

קטגוריה:ספרי עולם הדיסק
קטגוריה:ספרי 1987
טבח שארפוויל

ציור של טבח שארפוויל, צייר רודנס גודפריי, 1960
טבח שארפוויל (באנגלית: Sharpeville Massacre) הוא השם שניתן לאירועי יום ה-21 במרץ 1960 בעיירת השחורים שארפוויל שבדרום אפריקה. במהלך אירועים אלה התעמתו כוחות משטרה חמושים עם מפגינים שחורים שקיימו הפגנה מול תחנת המשטרה המקומית. השוטרים הרגו 69 מפגינים ופצעו רבים נוספים. האו"ם הכריז על ה-21 במרץ, בו אירע הטבח, כיום המאבק הבינלאומי בגזענות.

== האירוע ==
בדצמבר 1959 הכריז הארגון שעמד בחוד החנית של המאבק באפרטהייד, הקונגרס הלאומי האפריקני (ANC), על שורת מצעדי מחאה בני יום אחד נגד "חוק אישורי המעבר", אחד מחוקי האפרטהייד הקשים והמגבילים ביותר שהוטלו על השחורים במדינה. ארגון ההתנגדות המתחרה, הקונגרס הפאן אפריקניסטי (PAC), קרא לעומת זאת למאבק רציף יותר, שכלל סירוב לשאת אישורים והתייצבות המונית בתחנות המשטרה על מנת להיעצר. כל זאת כחלק ממדיניות המאבק הבלתי אלים שנקטו תנועות ההתנגדות באותה עת. ANC תכנן להתחיל בצעדי המאבק ביום 31 במרץ 1960, אך יריביו ב-PAC ביקשו להקדימם, והזדרזו לקבוע את תחילת מערכתם לתאריך מוקדם יותר ב-10 ימים. 

ב-21 במרץ 1960 נע מצעד מפגינים לכיוון תחנת המשטרה בשארפוויל. מספרם נע בין 5,000 ל-7,000 איש. הקהל היה להוט אך לא אלים, פרט לבודדים שיידו אבנים לעבר תחנת המשטרה. הקהל התקדם לעבר גדר תחנת המשטרה, והשוטרים חששו מניסיונות פריצה. למקום הוזנקו מטוסי שיטור שטסו בגובה נמוך וניסו לפזר את ההפגנה, ללא הועיל. חלק מהמפגינים הגיבו ביידוי אבנים, מהם נפגעו שלושה שוטרים. השוטרים ניסו להשתמש בגז מדמיע ובאלות, אך לא הצליחו לעצור את המפגינים. בסביבות השעה 13:00 ניסתה המשטרה לעצור מפגין. המפגינים הגיבו בזעם, ובתגובה כוחות המשטרה פתחו באש לעבר המפגינים. כתוצאה מהירי נהרגו 69 מפגינים ו-180 נפצעו. לאחר הירי הקהל התפזר. 

הירי בשארפוויל היווה נקודת מפנה דרמטית בהיסטוריה של דרום אפריקה. גל של שביתות, הפגנות אלימות והיעדרויות מעבודה שטף את המדינה, והממשלה הכריזה על מצב חירום ביום 30 במרץ 1960. מנהיגים של ה-ANC וה-PAC נעצרו, וב-8 באפריל 1960 הכריז ראש הממשלה הנדריק פרוורד על שני הארגונים הללו כלא חוקיים (Unlawful Organizations Act No. 34 of 1960). בעקבות האירועים החלו שני הארגונים לנקוט באסטרטגיה של מאבק מזוין והקימו זרוע צבאית. הטבח גם הוביל לתשומת לב עולמית לנעשה בדרום אפריקה, ולהחרפת הבידוד הבינלאומי של המדינה. 

טבח שארפוויל הפך לסמל של המאבק באפרטהייד ובגזענות. ב-1966 הכריזה עצרת האומות המאוחדות על ה-21 במרץ כעל היום הבינלאומי לביעור האפליה הגזעית. עם הפלת משטר האפרטהייד, נקבע יום זה כיום זכויות האדם בדרום אפריקה. ב-1996 טקס חתימת החוקה החדשה של דרום אפריקה על ידי נלסון מנדלה התקיים בשארפוויל.

==קישורים חיצוניים==

* 
* 

== הערות שוליים ==

שארפוויל
קטגוריה:דרום אפריקה: היסטוריה: תקופת האפרטהייד
קטגוריה:אפרטהייד
קטגוריה:פשע בדרום אפריקה
קטגוריה:אלימות משטרתית
קטגוריה:חאוטנג
קטגוריה:1960
פרנסיס ז'ם

דיוקנו של פרנסיס ז'ם, מאת ז'ן ובר
פְרַנְסִיס זָ'ם (בצרפתית: Francis Jammes; 2 בדצמבר 1868 – 1 בנובמבר 1938) היה משורר צרפתי.

== קורות חייו ==
פרנסיס ז'ם נולד בטורניי בחבל הפירנאים בצרפת בשנת 1868. הוא למד בבית הספר התיכון בעיר פו, בירת המחוז, ואחר כך בעיר בורדו. כתלמיד שקדן הוא פיתח טעם למסעות דמיוניים כדוגמת ספריו של ז'ול ורן. אחרי כן, בעודו צעיר מאוד, בגיל 15 עד 18, נטה להרפתקאות בתורת החרקים, שהתבטאו לימים בשיריו.

בשנת 1886 התוודע לשיריו של שארל בודלר, נכשל בבחינת הבגרות והצליח להתגבר על הכישלון בכותבו 89 שירים. בשנת 1889 החל לשמש פרקליט במשרדו של עורך דין בעיירה אורטז. הוא השתעמם מעיסוקו כפרקליט, והחל לשלוח מאמרים על שירה לכתבי עת ספרותיים. מאמרים אלה הרשימו את המשורר סטפאן מלארמה וגם את הסופר לעתיד אנדרה ז'יד, שהיה בן גילו של ז'ם. בהשפעתו של ז'יד החליט ז'ם להקדיש עצמו לשירה.

בין שנת 1898 לשנת 1900 כתב ופרסם ז'ם את קובץ שיריו "מתפילת השחרית ועד לתפילת המנחה" ואת הקובץ "יגון הרקפות", ובו השיר "הילד שהייתי". הוא זכה לפרסום רב וחולל תנועה ספרותית משלו. בשנת 1901 התיידד עם המחזאי והמשורר פול קלודל, ונשא הרצאות בבריסל, באנטוורפן, בברוז' ובאמסטרדם.

בגיל 35 התאהב בנערה צעירה, אולם הורי הנערה דחו אותו והיא צייתה להם ונישאה לאיש עשיר. מאורע זה גרם למשורר ייסורים. לאחר אהבה נכזבת זו פרסם את קובץ שיריו "מחשופים ברקיע" בשנת 1906, ובו השירים "אנו נתאהב כל כך" ו"לעיתים אני עצוב". שנה לאחר מכן הוא התחתן, אך נשאר במרכזם של חיי הספרות והעניק את השראתו לסופרים ומשוררים חדשים כמו פרנסואה מוריאק וז'אן קוקטו.

ז'ם העריץ את "שירי עבודת האדמה" של ורגיליוס, וכמו ורגיליוס עקב בתבונה אחר עונות השנה של עבודת האדמה. הוא בילה את מרבית חייו באזורים המבודדים של הרי הפירנאים ותיאר בשיריו את אנשי הכפרים, את נשות האיכרים ואת הילדים.

ז'ם מת בשנת 1938 באזור הולדתו בחבל הפירנאים בצרפת.

==השפעה על משוררים==
לשיריו של פרנסיס ז'ם הייתה השפעה רבה על שירתה של רחל, כפי שהעידה בשירה "[http://benyehuda.org/rachel/Rac026.html אני]":
: כָּזֹאת אָנֹכִי: שְׁקֵטָה
: כְּמֵימֵי אֲגַם,
: אוֹהֶבֶת שַׁלְוַת חֻלִּין, עֵינֵי תִינוֹקוֹת
: וְשִׁירָיו שֶׁל פְרַנְסִיס זַ'ם.

לבד מהמשוררת רחל שתרגמה רק שירים בודדים של ז'ם, תרגם גם הסופר והעורך בני ציפר כמה וכמה משירי ז'ם, אך טרם כינס את תרגומיו בספר. הם התפרסמו בשנים האחרונות בעיתון "הארץ". בכרך יד' של כתב העת "דחק" הופיע תרגומה של [https://library.osu.edu/projects/hebrew-lexicon/00337.php ליאורה בינג היידקר] למניפסט של ז'ם: "הז'מיזם".

==קישורים חיצוניים==

* 
* [http://www.francis-jammes.com/ אתר על אודותיו] 
* [http://benyehuda.org/rachel/jamme.html הקדשה של רחל המשוררת לפרנסיס ז'ם באתר בן יהודה]
* שלושה שירים של ז'ם בתרגומה של רחל המשוררת: [http://benyehuda.org/rachel/yashlig.html ישליג בקרוב], [http://benyehuda.org/rachel/xadar.html חדר האוכל] ו [http://benyehuda.org/rachel/tfila.html תפילה].
* 
* 
* 

קטגוריה:משוררים צרפתים
קטגוריה:כותבי מכתבים
קטגוריה:צרפתים שנולדו ב-1868
קטגוריה:צרפתים שנפטרו ב-1938
נאוטילוסיים

נאוטילוסיים (שם מדעי: Nautilidae; בעברית: שייטנים) היא משפחת בעלי חיים ימיים, יחידה בסדרת הנאוטילאים (Nautilida) שבתת-מחלקת הנאוטילוסאים הקדומים. במשפחה שרדו רק שני סוגים - Nautilus ו-Allonautilus, ובהם 6 מינים, בעלי קונכייה סלילית ומספר זרועות ציד קצרות. הצבעים של הקונכייה הם אדום ולבן לסירוגין.

הנאוטילוס הוא אחת מהרכיכות היחידות ששרדו מהמזוזואיקון, ומוגדר כמאובן חי.
בעיניים של הנאוטילוסים אין עדשה, ולכן הם אינם יכולים לראות היטב ומאתרים את מזונם בעיקר על ידי חוש ריח.
ישנם הטוענים כי הקונכייה של מינים אלו היא אחת מהדוגמאות הקלאסיות המדגימות את יחס הזהב, כי אם חותכים קונכייה זו ומחלקים את המרווחים בין שנת לשנת, התוצאה המתקבלת קרובה למספר זה.

שמה של רכיכה זו ניתן לצוללות אחדות, ובהן הצוללת הראשונה, "נאוטילוס" של רוברט פולטון, שעל שמה נקראה הצוללת בספרו של ז'ול ורן "20,000 מיל מתחת למים".
עין של נאוטילוס

==מיון==
*סדרה נאוטילאים (Nautilida)
**משפחה נאוטילוסיים (Nautilidae)
***סוג Nautilus
****מין Nautilus belauensis
****מין Nautilus macromphalus
****מין Nautilus pompilius
****מין Nautilus stenomphalus
***סוג Allonautilus
****מין Allonautilus perforatus
****מין Allonautilus scrobiculatus
***סוג Carinonautilus - נכחד
***סוג Cenoceras - נכחד
***סוג Eutrephoceras - נכחד
***סוג Pseudocenoceras - נכחד
***סוג Strionautilus - נכחד

== קישורים חיצוניים ==

==הערות שוליים==

קטגוריה:בעלי חיים שתוארו ב-1825
קטגוריה:טקסונים שתוארו בידי הנרי מארי דוקרוטאי דה בלנוויל
קטגוריה:נאוטילאים
קטגוריה:מאובנים חיים
קטגוריה:טקסונים קיימים שהתפתחו בטריאס
אדגר קוד

אדגר קוד (באנגלית: Edgar F. Codd; 23 באוגוסט 1923 – 18 באפריל 2003) היה מדען מחשב בריטי ועובד חברת IBM זוכה פרס טיורינג שפרסם מאמר שהיווה ציון דרך בהתפתחות מערכות המידע בכלל ובפרט מערכות ניהול מסדי נתונים.

מאמרו "Relational Model of Data for Large Shared Data Banks", פורסם בשנת 1970 בירחון Communications Of the ACM והוא תיאר מודל נתונים חדש, המודל הטבלאי או המודל היחסי.

המודל מבוסס על כלים מתחום המתמטיקה (תורת הקבוצות) ומפרט כמה עשרות כללים לניהול מסד נתונים.

המערכות המסחריות הראשונות שניסו להתמודד וליישם את המודל היו מסד הנתונים DB2 של חברת IBM ומסד הנתונים אורקל של חברת אורקל. הגרסאות הראשונות הצליחו ליישם מעט מאוד מהדרישות הנרחבות של המודל. שנים רבות עברו עד ששוחררו מוצרים מסחריים שמיישמים את רוב כללי המודל של קוד.

בשנת 1976 נבחר לעמית IBM ובשנת 1994 נבחר לעמית ACM. בשנת 1981 הוענק לו פרס טיורינג.

קוד נפטר בשנת 2003 בגיל 79.

==קישורים חיצוניים==

* 
* 

קטגוריה:מדעני מחשב בריטים
קטגוריה:חלוצי המחשוב
קטגוריה:זוכי פרס טיורינג
קטגוריה:מדענים בריטים
קטגוריה:עובדי IBM
קטגוריה:מפתחי שפות תכנות
קטגוריה:עמיתי ACM
קטגוריה:בוגרי אוניברסיטת מישיגן
קטגוריה:בריטים שנולדו ב-1923
קטגוריה:אמריקאים שנפטרו ב-2003
טרופוספירה

טרופוספירה (ביוונית: טרופו= ערבוב, ספירה= תחום; Troposphere) היא שכבת האטמוספירה הנמוכה ביותר בכדור הארץ, שאנו חיים בה. היא מכילה כ-75% מהמסה הכוללת של האטמוספירה. בשכבה זו נוצרים כל התהליכים האקלימיים ונוצרים רוב סוגי העננים. ככל שמגביהים בטרופוספירה, הטמפרטורה יורדת (עד לכ-55- מעלות צלזיוס) וגם לחץ האוויר יורד (לדוגמה, על הר אוורסט לחץ האוויר הוא רק כ-30% מהלחץ בגובה פני הים). גובה השכבה הוא כשמונה קילומטר ברוב חלקי כדור הארץ ובקו המשווה היא מגיעה לכדי 18 קילומטר.

שכבת הטרופוספירה מתחממת בהשפעתה של קרינת השמש, חימום היוצר רוחות הן בגלל זרימת האוויר למעלה ולמטה, והן בגלל זרימתו מקו המשווה לקטבים.

מפל הטמפרטורה הוא ירידה של כ-6.5 מעלות צלזיוס בכל קילומטר. ובנוסף לכך האטמוספירה יוצרת תופעות מגנטיות מעניינות שהידועה שבהן היא זוהר הקוטב, מעין צעיף צבעוני של אור הנע לעיתים בלילה בשמים באזורי הקטבים.

==ראו גם==
* זירוי טרופוספירי
* עיכוב טרופוספירי

==קישורים חיצוניים==

* 

קטגוריה:אטמוספירת כדור הארץ
קטגוריה:מטאורולוגיה
79

== אירועים ==
* 23 ביוני – טיטוס מוכתר להיות קיסר רומא.
* 24 או 25 באוקטובר – התפרצות הר הגעש וזוב, הערים פומפיי והרקולנאום נקברות תחת האפר הגעשי

== נולדו ==

== נפטרו ==

* לינוס הקדוש, האפיפיור השני.

== לוח שנה ==

==קישורים חיצוניים==

==הערות שוליים==
81

== אירועים ==

=== לפי מיקום ===

==== האימפריה הרומית ====
* נחנך שער טיטוס, שער ניצחון הממוקם בפורום רומאנום שברומא.
* פליניוס הצעיר מקבל את התואר flamen Divi Augusti (תפקיד כומר בפולחן הקיסר)

=== לפי נושא ===

==== דת ====

* התאריך המשוער של כתיבת איגרת פטרוס הראשונה.

==== מסחר ====

* אחוז הכסף בדנאריוס (המטבע הרומי) עולה ל-92% תחת שלטונו של הקיסר דומיטיאנוס, לעומת 81% בתקופת שלטונו של קודמו, הקיסר ויטליוס.

== נולדו ==

== נפטרו ==

== לוח שנה ==

==קישורים חיצוניים==
96

== אירועים ==

=== לפי תאריך ===

=== לפי נושא ===

==== דת ====

* ספר ההתגלות (נקרא גם חזון יוחנן) נכתב על ידי יוחנן בן זבדי.
* פיצול בבודהיזם יוצר זרם חדש ופופולרי בהודו, בשם מהאיאנה.

== נולדו ==

== נפטרו ==

* סטאטיוס, משורר רומי (תאריך משוער; נולד ב-45)

== לוח שנה ==

==קישורים חיצוניים==
180

מפת [[האימפריה הרומית בשנת 180]]

== אירועים ==
* לאחר מותו של אביו, מרקוס אורליוס, הופך מרקוס קומודוס אנטונינוס לקיסר רומא
* המונח השילוש הקדוש מוטבע לראשונה על ידי תיאופילוס – הפטריארך של אנטיוכה (תאריך משוער)

== נולדו ==

* ארדשיר הראשון, מייסד האימפריה הסאסאנית (נפטר ב-242)
* רבי יוחנן, מגדולי אמוראי ארץ ישראל (נפטר ב-280)

== נפטרו ==

== לוח שנה ==
235

== אירועים ==
* גירוש פונטיאנוס, האפיפיור, והיפוליטוס, מתנגדו העיקרי, מרומא לסרדיניה.

== נולדו ==

== נפטרו ==
* אלכסנדר סוורוס – קיסר רומאי (נולד ב-208). 
* פונטיאנוס – אפיפיור.

== לוח שנה ==

==קישורים חיצוניים==
238

== אירועים ==
* שנת ששת הקיסרים. במהלך השנה שלטו ברומא 6 קיסרים:

**מקסימינוס עד אפריל
**גורדיאנוס הראשון - מרץ-אפריל
**גורדיאנוס השני - מרץ-אפריל
**בלבינוס - אפריל-יולי
**פופיאנוס - אפריל-יולי
**גורדיאנוס השלישי - החל מיולי

== נולדו ==

== נפטרו ==
* מקסימינוס, קיסר רומי (נולד ב-173)

== לוח שנה ==

==קישורים חיצוניים==
366

== אירועים ==
* דמסוס הראשון מתמנה לבישוף רומא (אפיפיור) לאחר מותו של ליבריוס. הרומאים, שלא היו מרוצים מהבחירה, מינו את אורסינוס לאנטי-אפיפיור.

== נולדו ==

== נפטרו ==

== לוח שנה ==









==קישורים חיצוניים==
373

== אירועים ==

== נולדו ==
* 373 -פטריק הקדוש, הפטרון של אירלנד, ומבשרה של הנצרות באי (נולד בערך בשנת 373, נפטר ב-491)

== נפטרו ==
* אפרים הסורי, ממורי הכנסייה (נולד ב-306). 

== לוח שנה ==









==קישורים חיצוניים==
399

== אירועים ==

ללא תאריך מדויק: 
* חג המולד מועבר בכנסייה הקתולית מהתאריך 6 בינואר לתאריך 25 בדצמבר, שבו חגגו בתקופה הפאגאנית את "הולדת השמש"
האימפריה הרומית המערבית
* מליוס תאודורוס ממונה לקונסול 
* הקיסר פלביוס אוגוסטוס הונוריוס סוגר את בתי הספר לגלדיאטורים 
האימפריה הרומית המזרחית
* המנהיג הגותי גאינאס מצליח להכניע את האזורים שסביב קונסטנטינופול בסיוע עריקים שגייס מכוחותיו של טריביגילד האוסטרוגותי
* גאינאס ואליה אודוקסיה עושים יד אחת לנישול אוטרופיוס מכל סמכויותיו והוצאתו להורג באשמת אהדה לאוסטרוגותים
האימפריה הסאסאנית
* עלייתו לשלטון של יזדגרד הראשון מסמנת עידן של סובלנות וניסיון לפיוס עם האימפריה הרומית. במסגרת הסכם שלום בין הצדדים, מוחלט לחלק את ארמניה – חלקה המזרחי יהיה חלק מן האימפריה הסאסאנית
דת
* הכנסייה ברומא מכירה בפלוויאנוס הראשון מאנטיוכיה כבישוף הלגיטימי של אנטיוכיה
* האפיפיור ה"טרי" אנסטסיוס (שמונה לתפקידו בנובמבר) מוקיע את תורותיו של אוריגנס
* הנזיר הבודהיסטי פה-שְׂייֵן יוצא למסע להודו

== נולדו ==

== נפטרו ==

)

ללא תאריך מדויק: 
* בהראם הרביעי, מלך פרס ושליט האימפריה הסאסאנית (נרצח)
* אוטרופיוס, קונסול וסריס (הוצא להורג) 
* נינטוקו, קיסר יפן 
* אווגריוס פונטיקוס , נזיר

== לוח שנה ==









==קישורים חיצוניים==
451

== אירועים ==
* 26 במאי – קרב אווריאר בין הארמנים בהנהגת ורטן הקדוש לאימפריה הסאסאנית, אירוע מעצב בתודעה הארמנית
* 28 ביוני – שביט היילי מגיע לפריהליון
* 20 בספטמבר – אטילה ההוני פולש לגאליה ומובס על ידי המצביא הרומאי פלביוס אאטיוס בקרב שאלון
* 8 באוקטובר עד 1 בנובמבר – ועידת כלקדון, הועידה האקומנית ה-4 מבין 7 הוועידות הכנסייתיות הראשונות
== נולדו ==

== נפטרו ==

== לוח שנה ==









==קישורים חיצוניים==
676

== אירועים ==
* תיאודריך השלישי מאחד נויסטריה ואוסטרזיה תחת שליטתו.

== נולדו ==
* מֻחַמַד אַל-באקְר אִבְן עַלי, האימאם השיעי החמישי (נפטר ב-743)
* יוחנן מדמשק, ממורי הכנסייה (מת ב-749).

== נפטרו ==

== לוח שנה ==









==קישורים חיצוניים==
684

== אירועים ==
* מרואן הראשון מתמנה לח'ליפה החדש וממשיך להילחם נגד המורדים בהנהגת עבדאללה אבן אל-זובייר.

* 2 באוקטובר – שביט היילי מגיע לפריהליון.
== נולדו ==

== נפטרו ==

== לוח שנה ==









==קישורים חיצוניים==
741

== אירועים ==
* קרלומן, פפין הגוץ וגריפו יורשים את תפקיד המאיורדומוס מאביהם קרל מרטל
* קתדרלת יורק נהרסת בשריפה
* קרב באקורה – ניצחון הברברים. שרידי הכוחות של בית אומייה נמלטו לאל-אדלוס. כתוצאה מהקרב, במרוקו ומערב אלזיר מוקמת מדינה מוסלמית עצמאית מבית אומייה. 

== נולדו ==

== נפטרו ==

== לוח שנה ==









==קישורים חיצוניים==
778

== אירועים ==
* צבא גדול בפיקודו של קרל הגדול נכנס לחצי האי האיברי אך לא הצליח לכבוש את סרגוסה ונסוג.

== נולדו ==

== נפטרו ==

== לוח שנה ==









==קישורים חיצוניים==
786

== אירועים ==

== נולדו ==
* אל-מאמון, הח'ליף העבאסי השביעי (נפטר ב-833)

== נפטרו ==
* אל-האדי, הח'ליף העבאסי הרביעי (נולד ב-764)

== לוח שנה ==









==קישורים חיצוניים==
800

== אירועים ==

ללא תאריך מדויק: 
* בשנת ד'תק"ס בארץ ישראל פרץ מרד נגד שלטון החליף הארון א-רשיד מבית עבאס. בראש המרד עמד היהודי יחיה בן ירמיהו (או יחיה בן ארמייה) ו'סגניו' שני ערבים מוסלמים, שרידי הנאמנים לבית אומיה. המרד דוכא בידי מושל דמשק, וראשי המרד נפלו בשבי. משתפי הפעולה המוסלמים זכו לחנינה, ואילו יחיה, היהודי, הוצא להורג.
* נזירים קלטיים מתחילים לכתוב את הספר של קלס במנזר באי איונה שבסקוטלנד
* מוקמת העיר שרוסברי באנגליה
* הארוואק מתיישבים באי ברבדוס
* במסע צבאי משותף של אסטוריאס (בראשות אלפונסו השני) ושל צרפת (בראשות לואי החסיד) מצליחים צבאות ממלכות אלה להצר את רגליהם של המורים, לכבוש את ליידה ווסקה ולהטיל מצור על ברצלונה (עד שנת 801)
* האע'לבים בתוניסיה מכריזים על עצמאות מן הח'ליפים של בית עבאס (ושולטים על המע'רב)
* בניית מקדש בורובודור באי ג'אווה

== נולדו ==
* יעקב בן יצחק אלכנדי – פילוסוף בגדדי (מת ב-873)

== נפטרו ==

== לוח שנה ==









==קישורים חיצוניים==
828

== אירועים ==
* 828 – באזור מרוקו של ימינו מחולקת ממלכתו של אידריס השני בין עשרת בניו ומתפוררת

== נולדו ==
* 828 – אבן קתיבה, חכם דת מוסלמי (נפטר ב-889)

== נפטרו ==

== לוח שנה ==









==קישורים חיצוניים==
860

== אירועים ==
* הקמת השושלת הסאמאנית במזרח איראן ומרכז אסיה. השושלת לא קיבלה עצמאות רשמית מבית עבאס אך מעשית הייתה עצמאית.

== נולדו ==

== נפטרו ==

== לוח שנה ==









==קישורים חיצוניים==
911

== אירועים ==
* שארל התם חתם עם רולנד, מלך הוויקינגים הסכם לפיו הם מורשים להתיישב באזור בו התפתחה עם הזמן דוכסות נורמנדיה.

== נולדו ==

== נפטרו ==
* אבן א-רוואנדי, פילוסוף פרסי (נולד ב-820)

== לוח שנה ==









==קישורים חיצוניים==
1000

שנת 1000 הייתה השנה האחרונה במאה ה-10, כמו גם השנה האחרונה באלף הראשון. בניגוד לחישובי הקיצין לקראת סיום המילניום השני, טיעונים כאלה כמעט ולא הופיעו עם סיום המילניום הראשון, מכיוון שמרבית האוכלוסין לא ספרו את השנים על-פי ספירת הנוצרים, אלא על-פי שנות מלוכה מקומיות, ולפיכך טיעונים אסכטולוגיים היו מוגבלים בעיקר לחוגים של נזירים בצרפת.

שנת 1000 גם מסמלת את המעבר בין ראשית ימי הביניים לשיא ימי הביניים. במערב אירופה מתחילים להופיע מחדש בשנה זו לערך מאפיינים של ערים ימי ביינימיות, של שכבת סוחרים, הקמת האוניברסיטאות הראשונות, עיסוק מחדש במשפט הרומי, ועוד. מוסד האפיפיורות נותר תחת פיקוחו של אוטו השלישי, קיסר האימפריה הרומית הקדושה.

בניגוד למערב אירופה, במזרח אירופה הייתה האימפריה הביזנטית בשיאה. בעוד שבערים כמו רומא או פריז גרו בין 20,000 ל-35,000 איש, בקונסטנטינופול התגוררו כ-300,000. גם בית אומיה בעולם האסלאמי (כולל ספרד) וגם שושלת סונג בסין שגשגו באותה תקופה.

אוכלוסיית העולם: 310,000,000 איש.

== אירועים ==

ללא תאריך מדויק:
* הויקינגים ממשיכים להוות כוח חשוב בצפון אירופה, כשהם משפיעים על אורח החיים במרחבי אירופה. לייב אייריקסון הגיע למה שהוא כינה וינלנד, חופיה של צפון אמריקה באזור ניופאונדלנד ולברדור
* סנצ'ו השלישי מלך נווארה הפך למלך אראגון והצליח להביס את המורים.
* הבונים החופשיים מתועדים לראשונה.
* סוון הראשון, מלך דנמרק מבסס את שליטת דנמרק על שטח נורווגיה
* אוטו השלישי, קיסר האימפריה הרומית הקדושה יוצא למסע עלייה לרגל, במהלכו הוא מבקר בפולין ומכיר בה ובמלך בולסלאב הראשון וברומא, בה הוא בונה את כנסיית ברתולומאוס הקדוש
*רובר השני מלך צרפת נישא לאשתו השלישית, קונסטנס מארל
* הסלג'וקים כובשים את טראנסאוקסאניה
* על-פי המורשת הנורווגית, שנת היווסדה של אוסלו
* ההוטו מגיעים לאזורים של רואנדה ובורונדי של ימינו, והופכים במהרה לרוב אל מול ילידי המקום, ה-טווה
* ככל הנראה תחילת ההתיישבות בזנזיבר
* דת: הנצרות מתפשטת לסקנדינביה, לאיסלנד ולהונגריה
* מדע וטכנולוגיה: אבק השרפה מומצא בסין
* אבן סינא מפרסם את "קנון הרפואה" בפרסית, ובחיבור מוקדם אחר שלו טוען כי הרים נוצרים על ידי תנועת גופי מים או התרוממות האדמה

== נולדו ==

ללא תאריך מדויק:
* קונסטנטינוס התשיעי מונומכוס, קיסר האימפריה הביזנטית

== נפטרו ==

ללא תאריך מדויק:
* אולאף הראשון מלך נורווגיה, נהרג בקרב סבולד (נולד ב-969)
* אלפרידה, רעייתו השנייה של אדגר מלך אנגליה
* גרסיה השני, מלך נווארה ואראגון

== לוח שנה ==









==קישורים חיצוניים==

קטגוריה:1000 (מספר)
פולנצו

פולנצו (באיטלקית: Pollenzo) הוא כפר באיטליה, סמוך לברה בנפת קונאו שבמחוז פיימונטה.

בתקופת רומא העתיקה שכנה במקום העיר הרומית פולנטייה, שלפי פליניוס הזקן הוקמה במאה השנייה לפנה"ס. בשנת 402 נערך ליד העיר קרב פולנצו, קרב חשוב שבו התנגשו הויזיגותים בפיקוד אלאריק עם כוחות הגנרל הרומי סטיליקו. בקרב הכריע סטיליקו את כוחות אלאריק וכפה עליו לסגת בחזרה לאיליריה.

== קישורים חיצוניים ==

* 
* 

קטגוריה:פיימונטה: ערים
גוסטב שטרזמן

גוסטב שְטְרֶזֶמַן (בגרמנית: Gustav Stresemann; 10 במאי 1878 – 3 באוקטובר 1929) היה מדינאי ופוליטיקאי גרמני, קנצלר גרמניה וחתן פרס נובל לשלום. שטרזמן הגיע לשיא השפעתו בזמן רפובליקת ויימאר.

==ביוגרפיה==
שטרזמן נולד בברלין בשנת 1878 למשפחה מהמעמד הבינוני. אביו היה בעל אכסניה וסוחר בירה. הוא למד כלכלה באוניברסיטת לייפציג. בשנת 1902 שטרזמן ייסד את איגוד התעשיינים בסכסוניה.

===דרכו הפוליטית===
בין השנים 1906 עד 1912 היה ציר מטעם המפלגה הליברלית הלאומית ברייכסטאג ובשנית בין השנים 1914–1918.

שטרזמן תמך בליברליזם במדיניות הפנים של גרמניה, ובקו לאומני קיצוני במדיניות החוץ שלה. בין השאר תמך בבנייתו של צי מלחמה גדול, דרש לספח שטחים לגרמניה במהלך מלחמת העולם הראשונה וצידד במלחמת צוללות בלתי מוגבלת.

בשנת 1917 הפך לראש סיעת הליבראלים הלאומנים ברייכסטאג, והיה מתומכיו הנלהבים והעיקריים של אריך לודנדורף.

עם תבוסתה של גרמניה במלחמת העולם הראשונה התפצלה מפלגתו של שטרזמן, והוא עמד בראש הפלג הימני שלה, שנקראה מפלגת העם הגרמנית. בבחירות של שנת 1919 זכתה מפלגתו ב־19 צירים לאספה המכוננת החדשה. שטרזמן התנגד לחוקת ויימאר ולחתימת חוזה ורסאי. בשנת 1920 זכתה מפלגת העם הגרמני, בראשותו של שטרזמן, ב־65 מושבים ברייכסטאג. שטראזמן ריכך את דעותיו והפגין תמיכה במבנה החדש של המדינה הגרמנית.

===כקנצלר גרמניה===
ב-13 באוגוסט 1923 התמנה שטרזמן לקנצלר ושר החוץ של גרמניה, בתמיכתה של ממשלה רחבה.

למרות שממשלתו של שטרזמן החזיקה מעמד רק 102 ימים, במובנים רבים היא הצליחה לייצב את שלטון הרפובליקה:
* שטרזמן חיזק את התעשייה, עצר את האינפלציה והביא לייצוב המטבע הגרמני, המארק.
* הפלגים הקומוניסטים בתורינגיה וסקסוניה דוכאו על ידי הצבא.
* הוא הורה לחדש את תשלום הפיצויים לצרפת ולהפסיק את השביתה בחבל הרוהר.
* המשטרה דיכאה את המרידות בבוואריה. הצבא, ובראשו הגנרל הנס פון זקט, עמד לצד השלטון.
* המשטרה השתלטה על הפוטש במרתף הבירה - הצבא מנע מאדולף היטלר ואנשיו להשתלט על בכירי ממשלת בוואריה במרתף בירה במינכן ומשם להכריז על מהפכה. המורדים נעצרו ונשפטו.
* ארצות הברית הסכימה לתת לגרמניה הלוואות ותנאי אשראי נוחים.

===כשר החוץ הגרמני===
לאחר נפילת ממשלתו המשיך שטרזמן לשמש כשר החוץ בכל ממשלות גרמניה, עד למותו בשנת 1929. בכהונות אלה ניסה לנסח מחדש את חוזה ורסאי על מנת לשפר את מעמדה ומצבה של גרמניה, בהצלחה לא מבוטלת. תחת ניצוחו נעשו הישגים נכבדים בתיקון יחסה של גרמניה עם המערב: בשנת 1924 נחתמה תוכנית דוז שהובילה לפתרון בעיית פיצוי המלחמה וכיבוש חבל הרוהר, בשנת 1925 נחתמו הסכמי לוקרנו שסידרו את גבולה המערבי של גרמניה, בשנת 1926 הכניס את גרמניה לחבר הלאומים וחתימה על הסכם קלוג-בריאן בשנת 1928.

שטרזמן זכה על הישגים דיפלומטיים אלה בפרס נובל לשלום, במשותף עם אריסטיד בריאן הצרפתי, בשנת 1926.

יחד עם פיוס המערב הצליח שטרזמן לשמור על קשרים טובים עם ברית המועצות ובשנת 1926 חתם עם נציגה על חוזה ברלין, שהבטיח שמירה הדדית של נייטרליות במקרה של מלחמה משני הצדדים.

שטרזמן נפטר בשנת 1929 מהתקף לב בגיל 51.

==קישורים חיצוניים==

* 
* 
* 
* 

קטגוריה:קנצלרי גרמניה
קטגוריה:זוכי פרס נובל לשלום
קטגוריה:זוכי פרס נובל גרמנים
קטגוריה:שרי החוץ של רפובליקת ויימאר
קטגוריה:גרמנים חברי הבונים החופשיים
קטגוריה:בוגרי אוניברסיטת לייפציג
קטגוריה:גרמנים שנולדו ב-1878
קטגוריה:גרמנים שנפטרו ב-1929
רון כתרי

רון כִּתרִי (נולד ב-17 בספטמבר 1950) הוא מנהלו הכללי לשעבר של בית הספר הריאלי העברי בחיפה (1996–2014), למעט בשנים 2000–2002, שבהן כיהן כדובר צה"ל (ולאחר סיום תפקידו שב לכהן כמנהל בית הספר).

==ביוגרפיה==
כתרי הוא בוגר בית הספר הריאלי העברי בחיפה (מחזור נ', 1969) ובוגר הפנימייה הצבאית שלידו (מחזור ט"ו). 
ב-1979 החל ללמוד באוניברסיטת תל אביב וב-1983 קיבל תואר בהיסטוריה כללית. הוא בעל תואר במדע המדינה מאוניברסיטת חיפה.

יליד צהלה. לאחר שבמשך שנים התגורר בנתניה, בה גם התמודד ב-2008 על חברות במועצת העיר, בראשית העשור השני של המאה ה-21 עבר לגור בקיסריה.

===שירותו הצבאי===
[[דובר צה"ל רון כתרי עם הרמטכ"ל, שאול מופז]]
עם גיוסו לצה"ל התנדב לקורס טיס (מס' 64) ולאחר פציעה והחלמה עבר לשרת בחטיבת גולני, בה שירת כ-מ"כ וסמל מחלקה ולחם במלחמת ההתשה. בהמשך שירת כקצין מודיעין בתחומי מודיעין השדה והמחקר, שימש קמ"ן מפקדת אזור סיני באל-עריש. בפרוץ מלחמת יום הכיפורים שירת כראש מדור ירדן ביחידת המודיעין של פיקוד הדרום. במהלך המלחמה פיקד על חוליית תצפית קדמית שהונחתה ממערב לתעלת סואץ ברכס ג'ניפה ומס' חודשים כסגן מפקד בסיס המודיעין הקדמי בפאיד, ממערב לתעלת סואץ. בהמשך שירותו שימש קצין המודיעין של אוגדה 611 ב-1981 מונה לקצין המודיעין של אוגדת סיני תפקיד אותו מילא במהלך מלחמת לבנון הראשונה. באינתיפאדה הראשונה כיהן כקצין המודיעין של פיקוד המרכז. תפקידו האחרון בשירות הקבע היה מפקד בית הספר למודיעין.

בשנת 1995 מונה כתרי למנהל הכללי של בית הספר הריאלי העברי בחיפה. בשנת 2000 יצא לחופשה מתפקידו זה ונכנס לתפקד כדובר צה"ל, בתקופתו פרצה האינתיפאדה השנייה. כתרי ספג ביקורות קשות על תפקודו בעקבות פרשת מוחמד א-דורה ובעת מבצע חומת מגן, שבה נטען כי לא פעל בצורה מספקת על מנת לְהָזֵם בזמן את ההאשמות על הטבח בקרב בג'נין. בשנת 2002 החליפה רות ירון את כתרי בדוברות צה"ל וכתרי חזר לתפקיד המנהל הכללי של בית הספר הריאלי. הוא כיהן בתפקיד זה עד ינואר 2014.
בטקס ההשבעה של [[הפנימיה הצבאית לפיקוד בחיפה, 2013]]

==קישורים חיצוניים==

* 
* רון כתרי, [http://www.panmaz.co.il/panmaz/index.php?page=141 "כבר" 50 שנה או "רק" 50 שנה?...], מתוך אתר הפנימייה הצבאית לפיקוד
* רון כתרי מראיין את פרופ' ניצה בן-דב, כלת פרס ישראל לחקר הספרות לשנת תשפ"א, [https://www.youtube.com/watch?v=VWgwfqYvaiM&t=22s על ספרה "חיי מלחמה"] במסגרת המרכז למלחמת יום הכיפורים

== הערות שוליים ==

קטגוריה:דוברי צה"ל
קטגוריה:מנהלי בית הספר הריאלי
קטגוריה:סגל בית הספר הריאלי
קטגוריה:בוגרי בית הספר הריאלי
קטגוריה:חיילי אגף המודיעין
קטגוריה:בוגרי הפנימייה הצבאית לפיקוד חיפה
קטגוריה:תתי אלופים בצה"ל בוגרי הפנימיות הצבאיות לפיקוד
קטגוריה:מפקדי בה"ד 15
קטגוריה:בוגרי אוניברסיטת תל אביב
קטגוריה:בוגרי אוניברסיטת חיפה
קטגוריה:ישראלים שנולדו ב-1950
קוסמה

קוסמה (באנגלית: Cosma; 1979 – 10 בפברואר 2003) הוא שם הבמה של אביחן ליבנה - יוצר מוזיקת טראנס ישראלי יליד קריית ביאליק.

==היסטוריה==
אביחן החל את דרכו המוזיקלית במועדונים בחיפה וסביבתה כאשר הוא מאזין למוזיקת new wave ומוזיקה אלקטרונית של להקות והרכבים כמו Depeche Mode, The Sisters of Mercy, The Cure, Front 242 ודומיהם.

על פי דבריו, החל הטראנס "לחלחל לחייו" בשנת 1995 ו"הכניס לקצב את כולם מכף רגל ועד ראש" וסחף גם אותו. לאחר שנים של מסיבות, בשנת 1998 הוא החל ליצור מוזיקה בעצמו. מכיוון שהוא היה בסביבת מחשבים כבר מגיל צעיר, יצירת המוזיקה הממוחשבת הייתה עבורו מהלך טבעי.

הוא עבד לראשונה עם בני רישר תחת השם Diablo ובשנת 1999 הם הוציאו יחד אלבום בשם "Insufficient Memory" ומספר טרקים כגון "Hop She Goes..." ו "Papa" תחת לייבלים שונים. בשנת 2000 החל ליבנה לעבוד תחת השם Cosma (על פי הצעתו של די.ג'יי יורג). במהלך הקריירה שלו הוא עבד עם עידו אופיר (Domestic) וארז אייזן מההרכב Infected Mushroom.

הוא הוציא לאור מספר תקליטי שדרים בספטמבר 2001 ובמקביל את הדיסק Simplicity. דיסק זה אופיין בצלילים נקיים, עם ביטים של מוזיקת פרוגרסיב, אלקטרוני ואמביאנט ושומר על רעננות. האלבום הבא של ליבנה היה "Nonstop" בהוצאה הישראלית HOMmega. יציאת האלבום לאור תוכננה לחודש מרץ, 2003, במקביל למסע ההופעות העולמי שתוכנן להיות בברזיל, יפן, מקסיקו, דרום אפריקה ואנגליה.

ב-10 בפברואר 2003, בזמן חופשה בגואה שבהודו, כשהוא נוהג באופנוע מחוף הים לכיוון המלון בו הוא שהה, נפגע בתאונת דרכים. הוא נפטר בבית החולים. מותו הנחית מכה קשה על הלייבל HOMmega.

לאחר מותו, הקימה מכללת BPM את המלגה על שם אביחן לבנה, וקיימו אירוע התרמה ומסיבת הנצחה לכבודו.

למרות מותו, וכיוון שהכל כמעט כבר היה מוכן, יצא האלבום השני שלו ביוני 2003.

ליבנה היה מעורב במיזמים רבים, בשמו האמיתי או בשם הבמה, במגוון תפקידים: עריכה, נגינה, כתיבה, ארגון והפקה. הסינגל "We Are The Same" יצא בשנת 2010 על ידי אבירם דיין (DreaMelodic) שערך אותו והוציא אותו לזכרו.

==דיסקוגרפיה==
===אלבומי אולפן===
* 1999 -Insufficient Memory (בשיתוף עם בני רישר, תחת השם Diablo)
* 2001 - Simplicity
* 2003 - Nonstop

===סינגלים ומיני אלבומים===
* 2001 - Cosma Shiva – In Memory Of Terence Mc Kenna (ב12")
* 2001 - Find Out / Cusanam (ב12")
* 2002 - Out Of Range (ב12")
* 2010 - We Are The Same (New Cover 2010)

==קישורים חיצוניים==
* 

קטגוריה:יוצרי מוזיקת טראנס
קטגוריה:תקליטנים ישראלים
קטגוריה:אמני מוזיקה אלקטרונית
קטגוריה:הרוגי תאונות דרכים
קטגוריה:ישראלים שנולדו ב-1979
קטגוריה:ישראלים שנפטרו ב-2003
קסר א-סיר

קַסְר א-סִיר (בערבית: قصر السر, תעתיק: קַצְר א-סִּרּ) הוא יישוב בדואי, הממוקם בתוך ריכוז השבט הבדואי הוואשלה, כ-2.5 ק"מ מערבית לדימונה. הוא אחד מהיישובים הבדואים הבלתי מוכרים שהוכרו והוכללו במסגרת המועצה האזורית אבו בסמה. מאז פיצולה ב-2012 הכפר שייך למועצה אזורית נווה מדבר, בה הוא מהווה את היישוב המזרחי ביותר.

שם הכפר על שם מצודה עתיקה (מצד שורר) ששרידיה נמצאים בתחומי הכפר.

==קישורים חיצוניים==

*[http://news.walla.co.il/?w=%2F%2F1746242 הטרנד הירוק של הבדואים], כתבה על בנייה אקולוגית בקסר א-סיר, באתר וואלה, 22 באוקטובר 2010

==הערות שוליים==

 

קטגוריה:יישובים שהוקמו ב-2003
קטגוריה:יישובים בדואיים בישראל
ססטו סנטו

ססטו סנטו (Sesto Sento) הוא הרכב טראנס ישראלי מעפולה שחברים בו מתן קדוש, אבירם סחראי ואיתי ספקטור. ב-2011 ספקטור חזר בתשובה ופרש מהלהקה. בעקבות זאת קדוש וסחראי הקימו את ההרכב Vini Vici.

==היווצרות הלהקה==
חברי הלהקה החלו להתעניין בטראנס בגיל צעיר, ובשלב מסוים השלושה התאספו יחדיו ושחררו את הטראק הראשון שלהם "Soap Bubbles". בעקבות שחרור הטראק החליטו השלושה ליצור מוזיקה באופן מקצועי והתאגדו להרכב טראנס אחד - Sesto Sento. בנוסף, הם יצרו מוזיקה שנוטה יותר לסגנון טכנו, תחת השם Ferbi Boys.

==דיסקוגרפיה==
תחת השם Sesto Sento הם שחררו שני דיסקים, "BPM" ו"BPM2" ומיני-אלבום (EP) הנושא את שמם. באוקטובר 2002 הם שחררו את האלבום "The Inner Light" תחת הלייבל Com.pact. חודש לאחר מכן, בנובמבר, הם שחררו EP תחת השם Ferbi Boys, תחת הלייבל Hadshot Hahizar. בנובמבר 2003 הם שחררו את אלבומם השני "The Bright Side" תחת השם Sesto Sento. את האלבומים וה-EP השונים הם שחררו בזמן מסעי הופעות עמוסים במיוחד בישראל ובעולם כולו.

בנוסף לדיסקים ול-EP הראשונים שנשאו את שמותיהם המסחריים של השלושה, הם הוציאו עשרות תקליטורי EP שברובם נמצאים טרקים שהם גרסאות שונות לטרקים קיימים, מיקסים רבים ומוזיקה אלקטרונית מסוגים שונים.

בנוסף, ישנו פרויקט צד של מתן קדוש הנקרא Gataka. והוא יצר מספר טרקים עם אבירם סחראי ואיתי ספקטור תחת השם Sesto Sento & Gataka.
* 2002 - The Inner Light*
* 2003 - The Bright Side*
* 2005 - Remixer*
* 2006 - Come Together*
* 2008 - Key To The Universe*
* 2012 - P.L.U.R

==קישורים חיצוניים==

קטגוריה:שלישיות מוזיקליות ישראליות
קטגוריה:אמני מוזיקה אלקטרונית
קטגוריה:הרכבי טראנס ישראלים
קטגוריה:להקות שהוקמו בשנת 2001
משפט מינקובסקי

משפט מינקובסקי הוא תוצאה בסיסית בתחום המכונה 'גאומטריה של מספרים', השייך לתורת המספרים. את המשפט הוכיח הרמן מינקובסקי ב-1889. 

נניח ש- L הוא סריג במרחב <math>\ \mathbb{R}^n</math>. נסמן את הנפח של המקבילון היסודי שלו ב- C. (הדוגמה הפשוטה ביותר היא הסריג <math>\ \mathbb{Z}^n</math> הכולל את הנקודות שכל הרכיבים שלהן שלמים. המקבילון היסודי במקרה זה הוא קוביית היחידה, והנפח שלו הוא C=1). 
המשפט עוסק בקבוצות סימטריות ביחס לראשית (כלומר, קבוצות הכוללות יחד עם כל נקודה x גם את הנקודה הנגדית <math>\ -x</math>), וקובע שקבוצה סימטרית קמורה, שהנפח שלה עולה על <math>\ 2^nC</math>, מוכרחה להכיל לפחות נקודה אחת של L פרט לאפס (אם ידוע שהקבוצה קומפקטית, הטענה נכונה גם אם הנפח שווה לחסם, ולא רק גדול ממנו).

ממשפט זה נובע שכל מחלקה של אידיאלים שבריים בחוג השלמים <math>\ \mathcal{O}_K</math> של שדה מספרים K מכילה אידיאל <math>\ I</math>, עם נורמה <math>\ N(I)\leq \frac{n!}{n^n}\left(\frac{4}{\pi}\right)^s\cdot \sqrt{|D|}</math> (הנורמה של <math>\ I</math> שווה לגודל חוג המנה <math>\ \mathcal{O}_K/I</math>). כאן n הוא הממד של K מעל שדה המספרים הרציונליים, 2s הוא מספר השיכונים המרוכבים של K, ו- D היא הדיסקרימיננטה של ההרחבה. לחסם זה יש תוצאות מרחיקות לכת, שהחשובה ביניהן היא העובדה שכל הרחבה של שדה המספרים הרציונליים מסועפת לפחות מעל ראשוני אחד.

==ראו גם==
* משפט פיק

קטגוריה:תורת המספרים האלגברית
מינקובסקי
מינקובסקי
אליוט נס

איור חתום של אליוט נס
אליוט נס (באנגלית: Eliot Ness; 19 באפריל 1903 – 16 במאי 1957) היה סוכן במחלקת האוצר של ארצות הברית, שנודע במאמציו לאכוף את "חוק היובש" בעיר שיקגו, כמנהיג הצוות שזכה לכינוי "הבלתי משוחדים".

== ביוגרפיה ==
נס נולד בשיקגו, לזוג הורים שהיגרו מנורווגיה ועבדו כאופים. הוא למד מינהל עסקים ומשפטים באוניברסיטת שיקגו, וסיים את לימודיו בשנת 1925. לאחר שהתקבל לעבודה כחוקר בחברת אשראי שבסיסה באטלנטה, נשלח לעבוד באזור שיקגו. בהמשך חזר ללמוד באוניברסיטת שיקגו, וסיים תואר שני (מוסמך) בקרימינולוגיה.

בשנת 1926 החליט להתגייס לכוחות הביטחון, בהשפעת בעלה של אחותו (אלכסנדר ג'יימי), שהיה סוכן FBI. בשנת 1927 התקבל לעבודה כסוכן במשרד האוצר, והוצב ביחידה לאכיפת "חוק היובש" בשיקגו.

בעקבות כניסתו של הרברט הובר לתפקיד נשיא ארצות הברית (מרץ 1929), הממשלה החליטה להתמקד בתפיסתו של המאפיונר הידוע אל קפונה. נס נבחר לנהל את הפעילות נגד קפונה בנושא הפרות של "חוק היובש" (ייצור והברחה של משקאות חריפים), ובמקביל נפתחה חקירה מקיפה נגד קפונה בנושא העלמות מס הכנסה (חקירה שהובילה לבסוף למעצרו).

בגלל מגפת השחיתות של אנשי אכיפת החוק, נס נאלץ לבחור בעצמו סוכנים ישרים ואמינים עבור הצוות המיוחד. הצוות המקורי הורכב מחמישים סוכנים ומספרם צומצם בהדרגה לחמישה-עשר, ולבסוף לתשעה סוכנים בלבד. הצוות ערך פשיטות רבות על מתקנים לייצור משקאות חריפים ועל נתיבי האספקה של קפונה. המקור העיקרי למידע על קפונה היה השימוש הנרחב במכשירי האזנה.

לאחר שקפונה ניסה ללא הצלחה לשחד כמה מסוכניו של נס, הצוות זכה לכינוי "הבלתי משוחדים". קפונה אף ניסה להתנקש בחייו של נס מספר פעמים, ללא הצלחה.

למרות שהפעילות של נס וצוותו פגעה בעסקיו של קפונה, חקירת המס היא שהביאה למעצרו. בשנת 1931 הוא נעצר ונאשם ב-22 סעיפים של העלמת מס, וב-5,000 הפרות של "חוק היובש". ב-17 באוקטובר 1931 הוא נידון ל-11 שנות מאסר, והחל לרצות את עונשו בשנת 1932.

נס מונה לחוקר הראשי ביחידה לאכיפת "חוק היובש" בשיקגו, ומשנת 1934 מילא תפקיד דומה במדינת אוהיו.

בעקבות ביטול "חוק היובש" בשנת 1933 נס מונה לממונה על בטיחות הציבור בעיריית קליבלנד. הוא יזם קמפיין שאיתר אנשי כוחות ביטחון מושחתים, ונלחם בתופעת ההימורים הבלתי חוקיים. נס התפטר בשנת 1942 לאחר שלא הצליח ללכוד רוצח סדרתי שפעל באזור, ומונה לתפקיד ממשלתי בוושינגטון.

בשנת 1944 מונה ליו"ר חברת האבטחה "דייבולד" שבסיסה באוהיו. הוא השתתף בבחירות לתפקיד ראש עיריית קליבלנד בשנת 1947 אך הפסיד. באותה שנה נאלץ לעזוב את עבודתו בחברת האבטחה, והחל לעבוד בחברת תעשייה במדינת פנסילבניה. בשנת 1957 פרסם ספר ("הבלתי משוחדים"), וב-16 במאי מת מהתקף לב.

נס התחתן שלוש פעמים, התגרש פעמיים ואימץ ילד אחד. הוא נקבר בקליבלנד.

מספר סרטי קולנוע וסדרות טלוויזיה הופקו בהשראת המאבק שניהל נס נגד אל קפונה. הידוע שבהם הוא סרטו זוכה פרס אוסקר של הבמאי בריאן דה פלמה, "הבלתי משוחדים" (משנת 1987), בכיכובו של השחקן קווין קוסטנר בתפקיד אליוט נס, שון קונרי בתפקיד ג'ים מאלון ורוברט דה נירו בתפקיד אל קפונה. בנוסף, דמותו הופיעה גם בסדרת המדע הבדיוני "על טבעי" בעונה 7, פרק 12.

==קישורים חיצוניים==

* 
* 

קטגוריה:תקופת היובש
קטגוריה:עורכי דין אמריקאים
קטגוריה:בוגרי אוניברסיטת שיקגו
קטגוריה:שיקגו: אישים
קטגוריה:סגל מחלקת האוצר של ארצות הברית
קטגוריה:אמריקאים שנולדו ב-1903
קטגוריה:אמריקאים שנפטרו ב-1957
אליין פרוג'קט

עטיפת האלבום Midnight Sun של אליין פרוג'קט
אליין פרוג'קט (אנגלית: Alien Project) הוא כינויו של יוצר הטראנס הישראלי ארי לינקר. סגנונו המוזיקלי של לינקר הוא טראנס פסיכדלי וטכנו.
== קריירה ==
לינקר החל את דרכו בשנת 1994, לאחר שהתוודע למוזיקת הטראנס בטיול בגואה שבהודו. הוא נחשב לאחד החלוצים בתחום זה בישראל, משום שהיה בין הראשונים שייבאו סגנון זה לארץ והיה בין הראשונים שהופיעו במסיבות טראנס.

בשנים 1996–1997 בערך יצר את הדיסק הראשון שלו "Cosmic Communications Compilation". במקביל עבד כדי ג'יי, והופיע בארץ ובעולם. ניסיונו כדי ג'יי תרם ליצירתו.

כאשר התגורר לינקר בתל אביב, התברר לו שהוא שכן של אבי ניסים וליאור פרלמוטר המרכיבים את הצמד Astral Projection, מראשוני הישראלים שעסקו במוזיקת טראנס. הוא התיידד עמם ועבד בסטודיו שלהם, ולמד מניסיונם כיצד ליצור מוזיקה באופן מקצועי יותר. כמחווה לצמד, ביצע לינקר רמיקס לאחד הטראקים של הצמד, "People Can Fly". הרמיקס יצא לאור יחד עם הטראק המקורי.

הוא החל לעבוד יחד עם ג'ון בליי שכינויו היה Trance Meister ובעברו היה מתופף ומתכנת בהרכב Juno Reactor.

בשנת 2001 הוציא לאור את האלבום הראשון שלו "Midnight Sun" תחת הלייבל פונוקול. מספר חודשים לאחר מכן הוציא את האלבום השני שלו "Dance or Die". האלבום המצליח ביותר מבחינה כלכלית של לינקר הוא "Aztechno Dream".

החל משנת 2004 חבר ב"H2O Team" ובלייבל "H2O Records" ביחד עם אבי אלגרנטי (Space Cat) ועידו לירן (Quadra).

אליין פרוג'קט משתף פעולה עם Space Cat תחת השם Alien Vs The Cat.

== דיסקוגרפיה ==
<div class="mw-content-ltr">
* 2001 - Midnight Sun
* 2002 - Dance Or Die
* 2002 - Aztechno Dream
* 2004 - Dont Worry Be Groovy!
* 2007 - Activation Portal
</div>

== קישורים חיצוניים ==

*קטגוריה:אמני מוזיקה אלקטרונית
*קטגוריה:יוצרי מוזיקת טראנס
*קטגוריה:מוזיקאים ישראלים
קטגוריה:להקות שהוקמו בשנת 1994
ג'ון ארנה ריסה

ג'ון ארנה סמונדסת' ריסה (בנורווגית: John Arne Riise; נולד ב-24 בספטמבר 1980) הוא כדורגלן עבר נורווגי ששיחק בעמדת המגן השמאלי ושיאן ההופעות בנבחרת נורווגיה. ג'ון הוא אחיו הגדול של ביורן הלגה ריסה, גם הוא בנבחרת נורווגיה ושיחק בעבר בקבוצות סטנדרד ליאז' ופ.צ. בריסל.

== קריירה ==
ג'ון ארנה ריסה החל את הקריירה שלו בקבוצת אולסון, ועד מהרה הפך לשחקן הרכב בקבוצה, ששיחקה באותה התקופה בליגת המשנה בנורווגיה. בשנת 1998 השחקן נרכש על ידי מועדון הפאר הצרפתי מונקו והפך כבר בעונתו השנייה לשחקן הרכב מרכזי בקבוצה ושיחק 21 משחקי ליגה ועזר לקבוצה לזכות באליפות צרפת בעונה זו. בעונה שלאחר מכן, החל ריסה את העונה בהרכב הפותח אך מעמדו נחלש בקבוצה לאחר שהביע את רצונו לעזוב את הקבוצה לפרמייר ליג. מספר קבוצות אנגליות, ביניהן בלקברן רוברס, פולהאם ולידס יונייטד, שהגישה את ההצעה הגבוהה ביותר מבין הקבוצות - 6 מיליון לירות שטרלינג, רצו את ריסה בשורותיהן אך לבסוף חתם הנורווגי בקבוצת ליברפול, שהציעה על השחקן 4 מיליון לירות שטרלינג.

ריסה עבר לשורות ליברפול בעונת ועד מהרה הפך לשחקן הרכב קבוע בקבוצה והגיע עמה למעמדי סגנות הפרמייר ליג ב-2002, זכייה בגביע ה-FA ב-2006, זכייה בליגת האלופות ב-2005 וסגנות ליגת האלופות ב-2007.

במהלך עונת חלה ירידה משמעותית ביכולתו של ריסה ובעקבות זאת שותף במספר מועט של משחקים. בסיום העונה עבר לשחק ברומא.

ביולי 2011 חתם ריסה במועדון הכדורגל פולהאם, שם משחק אחיו הצעיר בירון הלגה ריסה. ב-21 ביולי 2011 ערך את הופעתו הבכורה בקבוצה נגד קרוסדרס הצפון אירית במסגרת הליגה האירופית. 

ב-1 בספטמבר 2014 חתם בקבוצת אפואל ניקוסיה הקפריסאית לשנתיים. ב-25 במאי 2015 עזב את הקבוצה. 

ב-25 באוגוסט 2015 חתם בדלהי דינאמוס ההודית. ב-11 במרץ 2016 חזר לקבוצת נעוריו אולסון לאחר 18 שנה. ב-14 ביוני 2016 הודיע על פרישה בגיל 35.

== קישורים חיצוניים ==

קטגוריה:כדורגלנים נורווגים
קטגוריה:מגני כדורגל נורווגים
קטגוריה:כדורגלני אולסון
קטגוריה:כדורגלני מונקו
קטגוריה:כדורגלני ליברפול
קטגוריה:כדורגלני רומא
קטגוריה:כדורגלני פולהאם
קטגוריה:כדורגלני אפואל ניקוסיה
קטגוריה:כדורגלני אודישה
קטגוריה:כדורגלני נבחרת נורווגיה
קטגוריה:כדורגלני יורו 2000
קטגוריה:ספורטאים זרים בצרפת
קטגוריה:ספורטאים נורווגים באנגליה
קטגוריה:ספורטאים זרים באיטליה
קטגוריה:ספורטאים זרים בקפריסין
קטגוריה:ספורטאים זרים בהודו
קטגוריה:נורווגים שנולדו ב-1980
יז'י דודק

יז'י הנריק דודק (בפולנית: Jerzy Henryk Dudek; נולד ב-23 במרץ 1973 בריבניק, פולין) הוא כדורגלן עבר פולני ששיחק בעמדת השוער ובנבחרת פולין.

==קריירה==
התחיל את הקריירה המקצוענית בקבוצות הפולניות קונקורדיה קנורוב וסוקול טיצ'י. ב עבר לשחק בקבוצת פיינורד שבהולנד.

ב-31 באוגוסט 2001 חתם בקבוצת ליברפול כמחליף לשוערה הקודם של הקבוצה, סאנדר ווסטרבלד. לאחר שסבל מהופעות חלשות במסגרת מונדיאל 2002 ובשערה של ליברפול בתחילת עונת הפך לשוער המשנה, אך חזר להרכב לאחר זמן מה בעקבות פציעת שוערה השני של ליברפול כריס קירקלנד.

ב־25 במאי 2005, דודק הפך לגיבור של ליברפול אחרי הופעה מדהימה בשערה של הקבוצה במשחק הגמר של ליגת האלופות נגד האיטלקית מילאן באיסטנבול, טורקיה. במהלך המשחק הציל מספר שערים בטוחים, ובדקה ה117 של המשחק מנע מחלוץ מילאן, אנדריי שבצ'נקו, להבקיע את שער הניצחון לאיטלקים. המשחק נגמר בתוצאה 3:3 בסיום 120 דקות, והקבוצות נשלחו לדו-קרב של בעיטות הכרעה מ11 מטרים. דודק עצר שתי בעיטות וזכה יחד עם ליברפול בגביע.

במסגרת בעיטות ההכרעה, דודק ביצע "טקס" לפני כל בעיטת שחקן יריב, כאשר התנועע על קו השער בצורה מוזרה ומבלבלת, שבסופו של דבר התגלתה כיעילה ביותר, למרות מחאתם של שחקני מילאן.

בריאיון לאחר המשחק, ציין דודק כי למד את התנועות שביצע בזמן בעיטות ההכרעה משוער העבר של ליברפול, ברוס גרובלאר.

בקיץ 2007 עבר דודק לריאל מדריד, ושימש אותה כשוערה השני עד לעזיבתו ב-21 במאי 2011 במשחק סיום העונה של הקבוצה בניצחון 8-1 על אלמריה.

לאחר שעזב את ריאל מדריד הודיע דודק על פרישה ממשחק בקבוצות, אך הודיע כי יישאר שוער נבחרת פולין לפחות עד לסיום יורו 2012.(אליו לא זומן) ב-4 ביוני 2013 שיחק במשחקו האחרון בנבחרת.

==חיים פרטיים==
דודק נשוי למירלה ואב ל-3 ילדים, אלכסנדר, ויקטוריה ונטליה.
אביו עבד ככורה. 
דודק פתח אקדמיה לכדורגל יחד עם אחיו, דריוש, שהיה גם הוא כדורגלן.

==תארים==
===פיינורד===
* ליגת העל ההולנדית - 
* מגן יוהאן קרויף - 

===ליברפול===
* גביע הפוטבול ליג - 
* ליגת האלופות - 
* הסופר קאפ האירופי - 
* גביע ה-FA - 
* מגן הקהילה - 

===ריאל מדריד===
* לה ליגה - 
* גביע המלך הספרדי - 
* הסופר קאפ הספרדי - 

==קישורים חיצוניים==

* 

קטגוריה:כדורגלנים פולנים
קטגוריה:שוערי כדורגל פולנים
קטגוריה:כדורגלני פיינורד
קטגוריה:כדורגלני ליברפול
קטגוריה:כדורגלני ריאל מדריד
קטגוריה:כדורגלני נבחרת פולין
קטגוריה:ספורטאים זרים בהולנד
קטגוריה:ספורטאים פולנים באנגליה
קטגוריה:ספורטאים פולנים בספרד
קטגוריה:כדורגלני מונדיאל 2002
קטגוריה:פולנים שנולדו ב-1973
אסטריקס (מוזיקאי)

אסטריקס (באנגלית: Astrix; נולד ב-5 בדצמבר 1980) הוא שם הבמה של אבי שמיילוב, דיג'יי, מפיק מוזיקלי ויוצר טראנס ישראלי שיצירתו מתמקדת בסוגת הטראנס פסיכדלי והפול-און ובשנים האחרונות גם בפרוגרסיב טראנס.

== קריירה ==
=== תחילת הדרך ===
אבי שמיילוב עלה לישראל מחבל הקווקז שבדרום רוסיה לעיר בת ים. כבר בגיל צעיר התחיל אבי שמיילוב ללמוד פסנתר, אך הפסיק לאחר שנתיים. בגיל 12–13 החל לתקלט בימי הולדת ואירועים פרטיים וכך נמשך למוזיקה האלקטרונית ולטראנס. בגיל 14 החל ליצור מוזיקה אלקטרונית כתחביב ביחד עם חברו רונן קיבק כהרכב "PROTOTYPE" ובגיל 16 כבר החלו להופיע במועדונים ולתקלט. בגיל 18 נפגש עם ארי לינקר, המוכר גם בשם הבמה Alien Project, איתו שיתף פעולה באלבום Midnight Sun שיצא תחת הלייבל "פונוקול". לאחר העבודה עם ארי לינקר, אסטריקס נחשף בעיקר ביוון. לאחר זמן קצר נפגש עם אייל ינקוביץ', תקליטן ומנהל הלייבל הישראלי Hommega, שהחתים אותו כאמן בלייבל והוא חתום בלייבל זה עד היום. אסטריקס שיתף בעבר פעולה עם הצמד "Reverse Psychology" (האחים אייל ברקן ואורן ברקן).

=== אלבומים ===
ב־2002 הוציא את אלבום הבכורה שלו, Eye to Eye, שמכר יותר מ־10,000 עותקים ברחבי העולם. ב-2003 הוציא אסטריקס את הסינגל Coolio שזכה גם לרמיקס מאינפקטד מאשרום.
ב־2004 יצא האלבום השני, Artcore, שהיה שונה מאלבומו הראשון וזכה להגיע למעמד של אלבום זהב לאחר שמכר מעל ל-20,000 עותקים.
בשנת 2005, אסטריקס הוציא תחת הלייבל הבריטי Hit Mania אוסף כפול הניקרא Psychodalic academy שכלל דיסק אחד ובו מספר רמיקסים של אסטריקס וכן טרק חדש שלו. בדיסק השני נכללו טרקים מהלייבל Hommega שנבחרו על ידי אייל ינקוביץ' ובהם להיט של אסטריקס בשם Chaos.
באותה השנה שיתף אסטריקס פעולה עם יוצרים אחרים כגון delirious ,John 00 fleming ,dali. בין השיתופים היה הלהיט עם Michele Adamson הניקרא closer to heaven ונכלל באוסף של גיא סלמה BPM FM-Trance On Air.

=== חשיבותו בעולם הטראנס ===
ברשימת 100 היוצרים של המוזיקה האלקטרונית הטובים בעולם מהמגזין הבריטי די ג'יי מאג לשנת 2005, דורג אסטריקס במקום ה-75,שנה לאחר מכן דורג במקום 41 ובשנת 2007 דורג במקום ה-18. 

אסטריקס גם זכה להופיע בפסטיבל הטראנס הפסיכדלי The Gathering, אחד הפסטיבלים החשובים בתחום כבר מהשנה הראשונה בה התקיים הפסטיבל בשנת 2002. מזה שלוש שנים הוא מופיע בפסטיבל דוף בישראל המתקיים בכנרת, הוא גם מרבה להופיע בפסטיבלי מיינסטרים דוגמאות הטומרולנד וסטייט אוף טראנס.

ב-2018 פתח יחד עם יוני אשרת המכונה Ace Ventura את ההרכב Alpha Portal.

==דיסקוגרפיה==
===אלבומי אולפן===
* 2002 - Eye to Eye
* 2004 - Artcore
* 2008 - One Step Ahead
* 2010 - Red Means Distortion
* 2016 - He.art

===סינגלים ומיני אלבומים===
* 2000 - Pure Energy (בשיתוף עם Domestic)
* 2003 - Coolio EP
* 2005 - Closer To Heaven (בשיתוף עם מישל אדמסון)
* 2007 - Future Music EP
* 2010 - Acid Rocker EP
* 2011 - Reunion
* 2012 - Stars On 35 EP
* 2012 - Type 1 EP
* 2013 - High On Mel

==דיסקים שערך==
* 2005 - Psychodalic academy

==קישורים חיצוניים==

* 

קטגוריה:זמרים ישראלים
קטגוריה:אמני מוזיקה אלקטרונית
קטגוריה:אמנים ישראלים הידועים בשם במה
קטגוריה:יוצרי מוזיקת טראנס
קטגוריה:ישראלים שנולדו ב-1980
יוהאן ינסן

יוהאן לודוויג ויליאם ואלדמר ינסן (דנית: Johan Ludwig William Valdemar Jensen; 8 במאי 1859 – 5 במרץ 1925), מתמטיקאי ומהנדס דני. יוהאן ינסן ידוע בעיקר בשל האי-שוויון המפורסם הנקרא על שמו, אי-שוויון ינסן.

נולד בנקסקוב , דנמרק. בשנת 1876 הוא התחיל ללמוד במכון הטכני בקופנהגן. עם סיום הלימודים, הוא עבד בסניף המקומי של חברת טלפונים בל. הוא עבד בחברה זו עד לשנת 1924.

בשנת 1899 התפרסמה הוכחה שלו שתרמה לידע על השערת רימן, אך בניגוד לתקוותו של ינסן, לא הביאה להוכחת ההשערה (זו עדיין בעיה פתוחה במתמטיקה).

ב-1915 הוכיח ינסן שיש מספר אינסופי של ראשוניים אי-רגולריים (להוכחה זו נודעה חשיבות באותה עת במסגרת הניסיונות להוכיח את המשפט האחרון של פרמה).

נפטר בשנת 1925 בקופנהגן.

==קישורים חיצוניים==

קטגוריה:מתמטיקאים דנים
קטגוריה:מהנדסים
קטגוריה:קופנהגן: אישים
קטגוריה:ילידי 1859
קטגוריה:נפטרים ב-1925
הארלד בוהר

הארלד אוגוסט בוהר (בדנית: Harald August Bohr; 22 באפריל 1887 - 22 בינואר 1951) היה מתמטיקאי וכדורגלן דני-יהודי, אחיו הצעיר של הפיזיקאי נילס בוהר.

== חייו ==
הארלד בוהר נולד בקופנהגן, השלישי משלושת ילדיהם של כריסטיאן בוהר (1858—1911), פיזיולוג בעל שם עולמי, והלן אדלר (1860—1930), בתם של דוד ברוך אדלר (1826—1878), בנקאי יהודי דני אמיד ובעל השפעה וחבר פרלמנט ליברלי, וג'ני רפאל (1830—1902), בת למשפחת בנקאים יהודית-בריטית.

למד מתמטיקה באוניברסיטת קופנהגן, ובשנת 1910 קיבל תואר דוקטור, בהנחייתו של אדמונד לנדאו, על עבודה שכותרתה "תרומות לתאוריה של טורי דיריכלה". בשנת 1930 קיבל משרת פרופסור באוניברסיטה זו.

עסק בחקר המתמטיקה, ייסד את חקר פונקציות כמעט מחזוריות, ועבד בצמוד למתמטיקאי מקיימברידג' ג'. ה. הארדי. משפט מפורסם הקרוי על שמו הוא משפט בוהר-מולרופ המאפיין את פונקציית גמא. עם אחיו, נילס בוהר, כתב רק מאמר מדעי אחד.

בשנות ה-30 נמנה עם מובילי הביקורת על המדיניות האנטישמית של הממסד המתמטי בגרמניה. בשנת 1934 פרסם מאמר שתקף את רעיונותיו הגזעניים של המתמטיקאי הגרמני לודוויג גאורג ביברבך. בוהר שאמו הייתה יהודיה נמלט עם משפחתו לשוודיה כמרבית יהודי דנמרק בספטמבר 1943, ושהה בשוודיה עד 1945.

כאחיו נילס בוהר, הארלד היה גם כדורגלן מחונן. בשנת 1903 הצטרף לקבוצת Akademisk Boldklub, אחת הקבוצות הטובות בדנמרק של תחילת המאה ה-20. הוא זכה במדליית כסף באולימפיאדת לונדון ב-1908 כאשר שיחק במדי הנבחרת הדנית.

==קישורים חיצוניים==

* 
* [https://web.archive.org/web/20090728063139/http://www.math.ku.dk/ths/bohr_h/biblio.htm Bibliography of Harald Bohr], באתר של אוניברסיטת קופנהגן
* 
* 

==הערות שוליים==

קטגוריה:מתמטיקאים דנים
קטגוריה:כדורגלנים דנים
קטגוריה:יהודים דנים
קטגוריה:כדורגלנים יהודים
קטגוריה:כדורגלני אקדמיסק בולדקלוב
קטגוריה:כדורגלני נבחרת דנמרק
קטגוריה:משתתפי אולימפיאדת לונדון (1908)
קטגוריה:משתתפים יהודים באולימפיאדת לונדון (1908)
קטגוריה:מתמטיקאים יהודים
קטגוריה:בעלי תואר דוקטור מאוניברסיטת קופנהגן
קטגוריה:קופנהגן: אישים
קטגוריה:קופנהגן: כדורגלנים
קטגוריה:ניצולי השואה: דנמרק
קטגוריה:דנים שנולדו ב-1887
קטגוריה:דנים שנפטרו ב-1951